BDS-liikkeen mielenosoitus Lontoon yliopistolla Oriental and African Studies -laitoksella huhtikuussa 2017 
**Boycott, Divestment and Sanctions -liike** (**BDS**) on palestiinalaisjohtoinen kampanja, jolla edistetään Israelin vastaisia boikotin muotoja eli boikottia, investointien poisvetämistä ja pakotteita.  Kampanjan tavoitteena on painostaa Israelia täyttämään kansainvälisen oikeuden mukaiset velvoitteensa. Näitä ovat vetäytyminen miehitetyiltä alueilta, erottelumuurin poistaminen Länsirannalta, tasa-arvon toteuttaminen Israelin kansalaisuuden omaaville arabeille sekä Palestiinan pakolaisten paluuoikeuden täytäntöönpano.

Kampanjaa tukevia mielenosoituksia ja konferensseja on järjestetty monissa maissa. Liikkeen kannattajat vertaavat liikettä 1900-luvun apartheidin vastaiseen liikkeeseen ja Etelä-Afrikan boikotteihin.

Tausta
------

 C-alue (sinisellä), on täysin Israelin hallinnan alla oleva osa Länsirantaa (2011) 
Toisen intifadan aikana palestiinalaiset alkoivat etsiä keinoja painostaa Israelia väkivallattomasti kansainvälisen solidaarisuuden avulla.   Vuonna 2002 organisaatiot Euroopassa, Australiassa, Yhdysvalloissa ja Palestiinalaisalueilla vaativat boikotoimaan Israelin instituutioita, mukaan lukien akateemiset ja kulttuurilliset instituutiot.  Lokakuussa 2003 palestiinalaiset tutkijat ja intellektuellit yhtyivät boikottikutsuun. Vuonna 2004 boikotin organisoiminen sai vauhtia, kun Israel aloitti Israelin ja Länsirannan välisen erottelumuurin rakentamisen. Huhtikuussa 2004 perustettiinkin Palestiinalainen kampanja Israelin akateemiselle ja kulttuuriselle boikotille (PACBI).  Yksi kampanjan perustajista oli Omar Barghouti.

Vuoden 2019 euroviisut Tel Avivissa
-----------------------------------

BDS-kampanja kehotti esiintyjiä ja televisioyhtiöitä vetäytymään vuoden 2019 Tel Avivin Euroviisuista ja kritisoi Israelin käyttävän kilpailuja miehityspolitiikkansa valkopesuun. Suomen viisuedustaja Darude osallistui kilpailuun kritiikistä huolimatta.  Sen sijaan Jaakko Eino Kalevi ilmoitti Twitter-tilillään peruvansa Euroviisu-konserttinsa Israelin isännyyden vastustuksen johdosta.

Viitteet
--------

1. ↑  Israelin kriittinen piste *Voima*.
2. ↑  BDS movement: What is BDS *bdsmovement.net*. Viitattu 1.4.2020.
3. ↑  "Boycotts that aid the Palestinians", Ben White, Al Jazeera, 16 August 2013.
4. ↑  "Israel is new South Africa as boycott calls increase", Jonathan Owen, *The Independent*, 3 June 2012.
5. ↑  Daniel Coleman; Erin Coheen Glanville; Wafaa Hasan; Agnes Kramer-Hamstra: *Countering Displacements: The Creativity and Resilience of Indigenous and Refugee-ed Peoples*. University of Alberta, 2012. ISBN 978-0-88864-592-0.
6. ↑  Julie M. Norman: *The Activist and the Olive Tree: Nonviolent Resistance in the Second Intifada*, s. 281. Palgrave Macmillan, 2009. ISBN 978-1-109-16669-9.
7. ↑  "Boycotting the Israeli Academy". Lisa Taraki, ZNet, 19 August 2004
8. ↑  "History", PACBI website, 21 December 2008. Archived 3 December 2014.
9. ↑  
*SodaStream controversy continues to bubble*. Patrick Strickland, Al Jazeera, 11 February 2014
10. ↑  Johanna Numminen: Israel pelkää euroviisuprotesteja ja estää häiriköijiltä maahanpääsyn *YLE*.  7.5.2019. Viitattu 1.4.2020.
11. ↑  Syksy Räsänen: Kitkerät juhlat *Voima*.  26.4.2019. Viitattu 1.4.2020. [vanhentunut linkki]
12. ↑  Jaakko Eino Kalevi: Tweet *twitter.com*.  11.5.2019. Viitattu 1.4.2020.